Ki bandesa tunjuk wantah nagingin pikarsan sira arya punika, turmaning ida kahaturin mangda ledang jumenek malinggih, pacang kasung-sung kajenengang agung, nedungin jagat, samalihnya ki bendesa tan mari pacang ngemban ida. pinunas ki bendesa tunjuk punuika kalinggihin olih ida sri arya. kasuwen suwen raris ngewangunang puri irika olih ki bendesa. duwaning purine kawangun ring genahe sane katah woh wohan ipun, mawinan lantur kawastanin puri buwahan.